Prime Willow-JeanWILLOW-JEAN PRIME (Labour): Tēnā koe e te heamana o tēnei wahanga. He hōnore tēnei mōku te tū ki te kōrero e pā ana ki tēnei kaupapa i te ahiahi nei. Ehara ahau i te mema o tēnei Kōmiti Māori engari e hiahia ana ahau ki te whakaputa ētahi o ngā whakaaro ētahi o ngā kōrero e pā ana ki te Tahua Pūtea mō te Pōti Whanaketanga Māori. Āe kua kite i ngā kōrero i ngā amuamu o tērā taha o Te Whare ki waho hoki o tēnei Whare e pā ana ki tēnei Tahua Pūtea. E pātai mai ana kei hea te pūtea mō Ngāi Tātou te iwi Māori. Māku e kī atu i roto i te whare te hauora te mātauranga anō hoki. Ō mātou whānau he whānau noho kore whare e noho ana i runga i te rārangi tatari mō ngā whare kāwanatanga e noho māuiui ana kāhore anō kia whiwhi i te mātauranga e noho kore mahi ana e noho hoki i roto i ngā whare herehere. Ko tēnei Tahua Pūtea e tuku ana te moni ki wērā o ngā kaupapa hei painga mō tātou katoa hei painga mō te iwi Māori anō hoki. Kaua e wareware ki tērā kōrero. Kei reira te moni. Kei roto hoki i te pōti whanaketanga Māori. E hiahia ana ahau ki te kōrero e pā ana ki ētahi o ngā kaupapa e tautoko ana mātou e tohatoha ana i te pūtea ā e hiahia ana au ki te tuku mihi ki te Minita arā ki a Nanaia ki te Minita a Willie anō hoki nā te mea e rua ngā kaupapa nui kei roto i tēnei Tahua Pūtea. Tuatahi ko te whare—e tautoko ana i ngā papakāinga Māori e tautoko hoki ngā kāinga ki roto i ngā hapori Māori pērā i tōku hau kāinga i Moerewa. E tautoko ana te whakatikatika i ngā whare kei tērā o ngā tāone. E tino harikoa ana te ngākau ia taima ka hoki au ki te kāinga ka taraiwa atu au ki Moerewa ka kite ahau i ngā whare e whakapaipai ake ana e whakatikatika ake ana. Nā te mea ko wērā ngā whare he mākū he makariri he nui kē atu ngā tāngata e noho ana ki roto i ērā whare ko tēnei e tautoko ana i wēra whānau ki te whakatikatika ki te whakamahana ā wērā o ngā whare. He kaupapa tino pai tērā. E hiahia ana ahau ki te tuku mihi ki a Te Iwi Kotahi Tātou Trust ki a Ngāhau a Debbie anō hoki mō tō rātou kaha hei whakatikatika hei whakapai ake ngā kāinga i roto i Moerewa. Tino harikoa taku ngākau ki te rongo i ngā kōrero e mea ana ngā Minita ko tēnei ko te Moerewa model. Tēnā pea ka whakawhānui ake tēnei kaupapa ki roto i ētahi atu o ngā tāone i roto i a Aotearoa nei. Nā ko tētahi atu kaupapa kua kite ahau kua tohatoha ētahi moni ki te tautoko i tēnei mahi he mahi mō te rangatahi. Kia ako i ngā pūkenga kia whai i te mātauranga kia whiwhi i te mahi. Kua haere mai a Willie te Minita mō te mahi ki Kaikohe ki te whakarewa i tētahi kaupapa arā He Poutama Rangatahi. E mōhio ana tātou katoa te nuinga o ngā taitamariki e noho kore mahi ana i roto i Te Tai Tokerau. Ko tēnei he ara anga mua mō rātou a wērā ngā whakatupuranga. E tino harikoa ana te ngākau ki te tū ki te taha o Willie—[Greetings to the Chair of this session. It is an honour for me to speak about this topic this afternoon. I am not a member of the Māori Affairs Committee but I would like to express some of the thoughts some of the information pertaining to the Budget for Vote Māori Development.Yes I have seen the discussion the complaints of the other side of the House and outside this House regarding this Budget asking where the funding for us the Māori people is. I would respond: in housing in health and also in education. Our families are families who are homeless sitting on the waiting list for State housing impacted by poor health uneducated unemployed and also held in prison. This Budget delivers money to those initiatives for the good of all for the good of Māori people as well. Don't forget that point. The money is there. It is also in Vote Māori Development. I would like to speak about an initiative we are supporting which distributes funding and I would like to congratulate the Minister for Māori Development that is Nanaia and also the Minister of Employment Willie because there are two significant initiatives within this Budget. Firstly housing—supporting Māori communal housing developments and supporting houses within Māori communities such as my home-place Moerewa. We are supporting the repair of houses in that town. My heart is happy each time I return home drive into Moerewa and see the houses being improved and repaired. Because it is those houses that are damp cold and many people are living in such houses this supports those families to repair and heat those houses. That is a great initiative. I would like to acknowledge Te Iwi Kotahi Tātou Trust Ngāhau and also Debbie for their steadfastness in repairing and improving homes in Moerewa. My heart is happy to hear what the Ministers said about the Moerewa model. Perhaps this initiative will be expanded to some other New Zealand towns. Now another initiative I have seen is the distribution of money to support this work—work for youth to learn skills to pursue education and to gain employment. Willie the Minister for this programme has gone to Kaikohe to launch an initiative He Poutama Rangatahi. We know that most youth are unemployed in Northland. This is a way forward for those generations. I am pleased to stand beside Willie—]CHAIRPERSON (Adrian Rurawhe): Ōtirā kia whakahua te katoa o tōna ingoa Te Hon Willie Jackson.[Please express his full name the Hon Willie Jackson.]WILLOW-JEAN PRIME: —oh te honourable Te Minita Willie Jackson—i roto i Kaikohe i te whakatūtanga o tēnei o ngā kaupapa. Nō reira e kaha tautoko ana ahau i tēnei Tahua Pūtea nā te mea e kite ana ahau ngā painga o te mahi kua tīmata kē ki roto i Moerewa i roto i Kaikohe anō hoki. Arā noa atu te moni kua hoatu ki ngā wātene Māori mō te whenua Māori me te whakawhanake i ngā rohe me Te Reo Māori anō hoki. Āpōpō tērā e whakanui ana tātou te noho motuhake tō tātou reo Māori. Nō reira e tau ana.[—oh the honourable Minister Willie Jackson—in Kaikohe at the start of this initiative. Therefore I strongly support this Budget because I see the benefits of the work which has already begun in Moerewa and Kaikohe. Money has also been given to the Māori wardens to Māori land and to regional development and also for the Māori language. Tomorrow we will commemorate the independence of our Māori language. So I conclude.]